CELEX: 32016R0864
Language: et
Date: 2016-05-31 00:00:00
Title: Komisjoni rakendusmäärus (EL) 2016/864, 31. mai 2016, milles käsitletakse toimeaine triasulfurooni heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmäärust (EL) nr 540/2011 (EMPs kohaldatav tekst)

1.6.2016   
            
            
               ET
            
            
               Euroopa Liidu Teataja
            
            
               L 144/32
            
         KOMISJONI RAKENDUSMÄÄRUS (EL) 2016/864,
   31. mai 2016,
   milles käsitletakse toimeaine triasulfurooni heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmäärust (EL) nr 540/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1 ja artikli 78 lõiget 2,
   ning arvestades järgmist:
   
               (1)
            
            
               Komisjoni direktiiviga 2000/66/EÜ (2) kanti toimeaine triasulfuroon nõukogu direktiivi 91/414/EMÜ (3) I lisasse.
            
         
               (2)
            
            
               Direktiivi 91/414/EMÜ I lisas esitatud toimeaineid loetakse määruse (EÜ) nr 1107/2009 alusel heakskiidetuks ja need on loetletud komisjoni rakendusmääruse (EL) nr 540/2011 (4) lisa A osas.
            
         
               (3)
            
            
               Rakendusmääruse (EL) nr 540/2011 lisa A osas sätestatud heakskiit, mis anti toimeainele triasulfuroon, aegub 30. juunil 2016.
            
         
               (4)
            
            
               Taotlus, millega sooviti pikendada triasulfurooni kuulumist direktiivi 91/414/EMÜ I lisasse, esitati komisjoni määruse (EL) nr 1141/2010 (5) artikli 4 kohaselt kõnealuses artiklis sätestatud ajavahemiku jooksul.
            
         
               (5)
            
            
               Taotleja esitas täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlus on täielik.
            
         
               (6)
            
            
               Olles konsulteerinud kaasreferentliikmesriigiga, koostas referentliikmesriik kõnealuse toimeaine heakskiidu pikendamist käsitleva hindamisaruande ning esitas selle 14. oktoobril 2013. aastal Euroopa Toiduohutusametile (edaspidi „toiduohutusamet“) ja komisjonile.
            
         
               (7)
            
            
               Toiduohutusamet edastas kõnealuse hindamisaruande taotlejale ja liikmesriikidele märkuste esitamiseks ning edastas saadud märkused komisjonile. Toiduohutusamet tegi täiendava kokkuvõtliku toimiku ka üldsusele kättesaadavaks.
            
         
               (8)
            
            
               8. jaanuaril 2015 esitas toiduohutusamet komisjonile oma järeldused (6) selle kohta, kas triasulfurooni võiks pidada määruse (EÜ) nr 1107/2009 artiklis 4 sätestatud heakskiitmise kriteeriumidele vastavaks. Toiduohutusamet jõudis järeldusele, et kuna triasulfurooni ja selle tootmisel tekkiva lisandi CGA 150829 genotoksilisuse hindamine on mittetäielik, ei olnud tervise seisukohast olulisi toksikoloogilisi kontrollväärtusi võimalik määrata. Seega ei saadud tarbijate, käitajate, töötajate ja muude isikute jaoks avalduvat ohtu hinnata. Lisaks järeldas toiduohutusamet, et teatavate geograafilis-klimaatiliste tingimuste puhul on hinnatud tüüpiliste kasutusviiside korral väga tõenäoline, et põhjavette satub triasulfurooni ennast või selle mulla metaboliiti CGA 150829 rohkem kui 0,1 μg/l, mis on joogivee puhul lubatud kogus. Lisaks tehti kindlaks, et toimeaine on veeorganismidele väga ohtlik.
            
         
               (9)
            
            
               Komisjon palus, et taotleja esitaks oma märkused toiduohutusameti järelduste kohta ning määruse (EL) nr 1141/2010 artikli 17 lõike 1 kohaselt ka esialgse läbivaatamisaruande kohta. Taotleja esitas oma märkused ja neid on põhjalikult kaalutud.
            
         
               (10)
            
            
               Taotleja esitatud väidete põhjal ei olnud ikkagi võimalik põhjenduses 8 nimetatud probleeme lahendatuks pidada.
            
         
               (11)
            
            
               Seega ei ole vähemalt ühe triasulfurooni sisaldava taimekaitsevahendi ühe või mitme iseloomuliku kasutusviisiga seoses kinnitust leidnud, et kõigi eelduste kohaselt oleks määruse (EÜ) nr 1107/2009 artiklis 4 sätestatud heakskiitmisnõuded täidetud. Toimeaine triasulfurooni heakskiitu ei tuleks seega pikendada.
            
         
               (12)
            
            
               Liikmesriikidele tuleks anda aega triasulfurooni sisaldavate taimekaitsevahendite lubade tühistamiseks.
            
         
               (13)
            
            
               Kui liikmesriigid annavad kooskõlas määruse (EÜ) nr 1107/2009 artikliga 46 ajapikendust triasulfurooni sisaldavate taimekaitsevahendite kasutamiseks, peaks kõnealune ajapikendus lõppema hiljemalt 30. septembril 2017.
            
         
               (14)
            
            
               Käesolev määrus ei piira õigust esitada määruse (EÜ) nr 1107/2009 artikli 7 kohaselt triasulfurooni kohta uut taotlust.
            
         
               (15)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu pikendamata jätmine
   Toimeaine triasulfurooni heakskiitu ei pikendata.
   Artikkel 2
   Üleminekumeetmed
   Liikmesriigid tühistavad toimeainet triasulfurooni sisaldavate taimekaitsevahendite load 30. septembriks 2016.
   Artikkel 3
   Ajapikendus
   Mis tahes ajapikendus, mille liikmesriigid annavad vastavalt määruse (EÜ) nr 1107/2009 artiklile 46, peab olema võimalikult lühike ja lõppema hiljemalt 30. septembril 2017.
   Artikkel 4
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osas jäetakse välja 9. rida, milles käsitletakse triasulfurooni.
   Artikkel 5
   Jõustumine
   Käesolev määrus jõustub 1. juulil 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. mai 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni 23. oktoobri 2000. aasta direktiiv 2000/66/EÜ toimeaine (triasulfuroon) lisamise kohta taimekaitsevahendite turuleviimist käsitleva nõukogu direktiivi 91/414/EMÜ I lisasse (EÜT L 276, 28.10.2000, lk 35).
   
      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
   
      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (5)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).
   
      (6)  EFSA (European Food Safety Authority), 2015. Conclusion on the peer review of the pesticide risk assessment of the active substance triasulfuron („Järeldused toimeaine triasulfurooni pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2015;13(1):3958, 78 lk doi:10.2903/j.efsa.2015.3958.